Ив Бонфоа
Дъждовникът

Превод от френски: Николай Кънчев, —

chitanka.info

I.

И сега ти си Дув сред последната стая на твоето

лято.

Дъждовник пълзи по стената. И с кротка глава на

човек той разлива смъртта там на лятото. „Аз искам

да падна в теб, тесен живот“, крещи Дув. „Празна свет-

кавица, тичай по моите усти и проникни в мене!“

„Обичам да се заслепявам, да се отдавам докрай на

земята. И да не зная какви зъби студени ме облада-

ват.“

II.

През цялата нощ те сънувах хартиена, Дув, за да

си по-подходяща за пламъка. Статуя беше, зелена

съпруга на ствола, за да се радва по-силно на твойта

пламтяща глава.

Изпитваш под моите пръсти жарта как спори с

твоите устни: аз виждам как ти се усмихваш. Защото

разсъмване в теб от искри заслепява.

III.

„Гледай ме, гледай ме, вече избягах!“

Близо до тебе съм, Дув, и ти светя. Сега между нас

е единствено лампата каменна, малката сянка спо-

койна, ръцете ни вече от сянка очаквани. Но изнена-

дан дъждовник, стоиш неподвижна.

Ти, изживяла момента, когато най-близката плът

се навлича с познание.

IV.

Така се оказахме ние пробудени точно среднощ в

битието. И храст се отмести.

Прекъсване тайно, посредством коя ли възкръснала

птица кръстосваше ти тъмнините?

В коя ли осъмваща стая се връщаше ти, там където

зората усилваше ужаса върху стъклата?

* * *

Когато пак дъждовникът излезе, слънцето

бе вече много ниско върху цялата земя,

скалите се накичиха с това лъчисто лято.

И вече то прекъсна тази сетна

привързаност, каквато е сърцето спрямо сянката.

Раната му сътвори в скалист пейзаж

мястото, където да умре под неподвижен свод.

Обърнато към всичките стъкла лицето му

се освети от старите дървета на смъртта.

Оранжерията ще ти бъде местожителство.

На подредена маса в съвършено друга светлина

ще приспиш ти своето сърце.

Дув ще бъде името ти надалече между камъните,

Дув дълбока, черна,

неотстъпваща вода, където моето усилие се губи.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.